NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

**ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone **:**

**Čl. I**

Zákon č. 36/2005 Z. z. o rodine a o zmene a doplnení niektorých zákonov v znení uznesenia Ústavného súdu Slovenskej republiky č. 297/2005 Z. z., nálezu Ústavného súdu Slovenskej republiky č. 615/2006 Z. z., zákona č. 201/2008 Z. z., zákona č. 217/2010 Z. z., nálezu Ústavného súdu Slovenskej republiky č. 290/2011 Z. z. a zákona 125/2013 Z. z. sa mení a dopĺňa takto:

1. § 90 vrátane nadpisu znie:

„Otcovstvo určené súhlasným vyhlásením rodičov

§ 90

„Ak nie je otcovstvo určené podľa domnienky otcovstva manžela matky, možno ho určiť súhlasným vyhlásením oboch rodičov na základe podmienok ustanovených v tomto zákone.“.

1. V § 91 odsek 1 znie:

„(1) Za otca sa považuje muž, ktorého otcovstvo bolo určené súhlasným vyhlásením rodičov a to len v prípade muža, u ktorého sa určuje týmto spôsobom otcovstvo pre dieťa, ktoré má alebo mal doteraz tento muž s nie viac ako dvoma ženami. V prípade, ak otec má alebo mal deti s viac ako dvoma ženami, je pre každé ďalšie dieťa s inou ako uvedenými dvoma ženami povinný pre platnosť určenia otcovstva súhlasným vyhlásením rodičov predložiť matričnému úradu alebo súdu porovnanie profilu DNA (deoxyribonukleovej kyseliny) tohto dieťaťa s profilom DNA (deoxyribonukleovej kyseliny) svojej osoby ako otca (ďalej len „test DNA“), ktorého výsledok s pravdepodobnosťou nad 99 % preukazuje jeho otcovstvo.“.

1. Za § 93 sa vkladá § 93a, ktorý znie:

„§ 93a

Podrobnosti o teste DNA, jeho vyhotovovaní príslušnými osobami, zabezpečovaní a preukazovaní matričnému úradu alebo súdu ([§ 91](http://www.zakonypreludi.sk/zz/1995-233#f5434759#f5434759) ods. 1) ustanoví Ministerstvo vnútra Slovenskej republiky všeobecne záväzným právnym predpisom.“.

**Čl. II**

Tento zákon nadobúda účinnosť 1. decembra 2014.